
CONSILIUL LOCAL AL ORAȘULUI DETA
H O T Ă R Â R E A
privind aprobarea Execuției bugetului local la data de 12.12.2022, a Execuției bugetului
instituțiilor publice finanțate din venituri proprii la data de 12.12.2022 și a Execuției bugetului creditelor interne la data de 12.12.2022.
Analizând temeiurile juridice, respectiv:

- art. 49 alin. (12) din Legea  nr. 273/2006 privind finanțele publice locale, cu modificările și completările ulterioare;
Ținând cont de:

a) referatul de aprobare nr. 11.874/12.12.2022 al Primarului orașului Deta, în calitatea sa de iniţiator;
b) raportul Serviciului Buget, contabilitate, finanțe, impozite și taxe din cadrul Aparatului de specialitate al Primarului orașului Deta, înregistrat sub nr. 11.875/12.12.2022 prin care se propune aprobarea Execuției bugetului local la data de 12.12.2022, a Execuției bugetului instituțiilor publice finanțate din venituri proprii la data de 12.12.2022 și a Execuției bugetului creditelor interne la data de 12.12.2022, bugete întocmite pe cele două secțiuni - secțiunea de funcționare și secțiunea de dezvoltare;
c) avizul consultativ al Comisiei Economice a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art. 1 - Se aprobă Execuţia bugetului local la data de 12.12.2022, conform anexei nr. 1, a  Execuției bugetului instituțiilor publice finanțate din venituri proprii la data de 12.12.2022, conform anexei nr. 2 și a Execuției bugetului creditelor interne la data de 12.12.2022, conform anexei nr.3, anexe care fac parte integrantă din prezenta hotărâre. 

Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş;

- Primarului Orașului Deta;
- Compartimentului Administraţie publică locală, protocol;
- Serviciului Buget, contabilitate, finanţe, impozite şi taxe;

- Prin afișare și publicare pe site-ul www.detatm.ro – Monitorul oficial local.

